U vezi sa članom 28. i 34. Okvirnog zakona o visokom obrazovanju („Službeni glasnik BiH“, broj: 59/07 i 59/09), a u skladu sa članom 103. Zakona o visokom obrazovanju („Službene novine Kantona Sarajevo“, broj: 33/17, 35/20, 40/20 i 39/21), članom 29. i 31. Zakona o naučnoistraživačkoj djelatnosti („Službene novine Kantona Sarajevo“, broj: 26/16), u skladu sa Ugovorom o sufinansiranju zapošljavanja zaključenim između Univerziteta u Sarajevu i Federalnog zavoda za zapošljavanje Sarajevo, broj: 06-45-7589/21 od 15. 12. 2021. godine i broj: 0101-12975/21 od 15. 12. 2021. godine, te Odluke Senata Univerziteta u Sarajevu, broj: 01-9-57/22 od 29. 06. 2022. godine

**UNIVERZITET U SARAJEVU**

*objavljuje*

**KONKURS ZA IZBOR ASISTENATA I STRUČNIH SARADNIKA**

**NA UNIVERZITETU U SARAJEVU**

**NAUČNONASTAVNO ZVANJE ASISTENT**

**Uvjeti:**

Pored općih zakonskih uvjeta, kandidat treba da ispunjava i uvjete utvrđene članom 96. stav (1) tačka a) Zakona o visokom obrazovanju („Službene novine Kantona Sarajevo“, broj 33/17, 35/20, 40/20 i 39/21), Statutom Univerziteta u Sarajevu broj: 01-1093-3-1/18 od 28. 11. 2018. godine sa pripadajućim izmjenama i dopunama, općim aktima organizacionih jedinica Univerziteta u Sarajevu, **te da se nalazi na evidenciji nezaposlenih u nadležnim službama za zapošljavanje u Federaciji Bosne i Hercegovine.**

**NAUČNOISTRAŽIVAČKO ZVANJE STRUČNI SARADNIK**

**Uvjeti:**

Pored općih zakonskih uvjeta, kandidat treba da ispunjava i uvjete utvrđene članovima 29. i 31. stav (1) tačka a) Zakona o naučnoistraživačkoj djelatnosti („Službene novine Kantona Sarajevo“, broj 26/16), Statutom Univerziteta u Sarajevu broj: 01-1093-3-1/18 od 28. 11. 2018. godine sa pripadajućim izmjenama i dopunama, općim aktima organizacionih jedinica Univerziteta u Sarajevu, **kao i da se nalazi na evidenciji nezaposlenih u nadležnim službama za zapošljavanje u Federaciji Bosne i Hercegovine.**

**OBLASTI/PREDMETI ZA KOJE SE VRŠI IZBOR PO ORGANIZACIONIM JEDINICAMA**

**UNIVERZITET U SARAJEVU - ELEKTROTEHNIČKI FAKULTET, Zmaja od Bosne bb, 71 000 Sarajevo, kontakt telefon: 033 250 700**

1. Asistent/ica za naučnu oblast Računarstvo i informatika, 2 (dva) izvršioca sa punim radnim vremenom

**Pojedinačni uslovi:**

Uvjeti koje kandidat treba da ispunjava za izbor u naučnonastavno zvanje asistent su završen odgovarajući ciklus studija sa najmanje 300 ECTS bodova i sa najnižom prosječnom ocjenom 8 ili 3,5.

**UNIVERZITET U SARAJEVU – FAKULTET POLITIČKIH NAUKA, Skenderija 72, 71 000 Sarajevo**

**Kontakt telefon: 033 263 880**

1. Asistent/ica za naučnu oblast Politologija, 2 izvršioca sa punim radnim vremenom
2. Asistent/ica za naučnu oblast Sociologija, 1 izvršilac sa punim radnim vremenom
3. Asistent/ica za naučnu oblast Žurnalistika/Komunikologija, 1 izvršilac sa punim radnim vremenom
4. Asistent/ica za naučnu oblast Sigurnosne i mirovne studije, 1 izvršilac sa punim radnim vremenom
5. Asistent/ica za naučnu oblast Socijalni rad, 1 izvršilac sa punim radnim vremenom

**Pojedinačni uslovi:**

Uvjeti koje kandidat treba da ispunjava za izbor u naučnonastavno zvanje asistent su završen odgovarajući ciklus studija sa najmanje 300 ECTS bodova i sa najnižom prosječnom ocjenom 8 ili 3,5.

**UNIVERZITET U SARAJEVU – MEDICINSKI FAKULTET, Čekaluša br. 90. 71 000 Sarajevo, kontakt telefon: 033 226-472**

1. Asistent/ica za naučnu oblast Fiziologija čovjeka, 2 izvršioca sa punim radnim vremenom,
2. Asistent/ica za naučnu oblast Farmakologija, toksikologija i klinička farmakologija, 1 izvršilac sa punim radnim vremenom,
3. Asistent/ica za naučnu oblast Socijalna medicina sa organizacijom i ekonomikom i ekonomikom zdravstvene zaštite, 1 izvršilac sa punim radnim vremenom,
4. Asistent/ica za naučnu oblast Medicinska biologija sa humanom genetikom, 1 izvršilac sa punim radnim vremenom
5. Asistent/ica za naučnu oblast Patologija, 1 izvršilac sa punim radnim vremenom
6. Asistent/ica za naučnu oblast Medicinska biohemija, 1 izvršilac sa punim radnim vremenom.

**Pojedinačni uslovi:**

Uvjeti koje kandidat treba da ispunjava za izbor u naučnonastavno zvanje asistent **za pozicije pod rednim brojevima 1, 2, 3, 5 i 6** su završen odgovarajući ciklus studija sa najmanje 300 ECTS bodova (završen Medicinski fakultet) i sa najnižom prosječnom ocjenom 8 ili 3,5.

Uvjeti koje kandidat treba da ispunjava za izbor u naučnonastavno zvanje asistent **za poziciju pod rednim brojem 4.** je završen odgovarajući ciklus studija sa najmanje 300 ECTS bodova (završen Prirodno-matematički fakultet) i sa najnižom prosječnom ocjenom 8 ili 3,5.

**UNIVERZITET U SARAJEVU – PRAVNI FAKULTET, Obala Kulina bana 7, 71 000 Sarajevo, kontakt telefon: 033 206 360**

1. Asistent/ica na predmetima naučne oblasti Ustavno pravo, 1 izvršilac sa punim radnim vremenom
2. Asistent/ica na predmetima naučne oblasti Pravo i društvo, 1 izvršilac sa punim radnim vremenom
3. Asistent/ica na predmetima naučne oblasti Pravo intelektualnog vlasništva sa punim radnim vremenom radno vrijeme,
4. Asistent/ica na predmetima naučne oblasti Porodično pravo, 1 izvršilac sa punim radnim vremenom
5. Asistent/ica na predmetima naučne oblasti Finansijsko pravo, 1 izvršilac sa punim radnim vremenom

**Pojedinačni uslovi:**

Uvjeti koje kandidat treba da ispunjava za izbor u naučnonastavno zvanje asistent su završen odgovarajući ciklus studija sa najmanje 300 ECTS bodova i sa najnižom prosječnom ocjenom 8 ili 3,5.

**UNIVERZITET U SARAJEVU - PRIRODNO MATEMATIČKI FAKULTET, Zmaja od Bosne 33-35, kontakt telefon: 033 723 723**

1. Asistent/ica za naučnu oblast Analiza - Odsjek za matematiku, 1 izvršilac sa punim radnim vremenom

**Pojedinačni uslovi:**

Uvjeti koje kandidat treba da ispunjava za izbor u naučnonastavno zvanje asistent su završen odgovarajući ciklus studija sa najmanje 300 ECTS bodova i sa najnižom prosječnom ocjenom 8 ili 3,5.

**UNIVERZITET U SARAJEVU – VETERINARSKI FAKULTET, Zmaja od Bosne 90, 71000 Sarajevo, kontakt telefoni: 033 729 149 i 033 729 104**

1. Asistent/ica za naučnu oblast Temeljne nauke veterinarske medicine, 1 izvršilac sa punim radnim vremenom
2. Asistent/ica za naučnu oblast Temeljne nauke veterinarske medicine, 1 izvršlac sa punim radnim vremenom
3. Stručni saradnik/ica za naučnu oblast Kliničke nauke veterinarske medicine, 1 izvršilac sa punim radnim vremenom
4. Stručni saradnik/ica za naučnu oblast Preventivne mjere u animalnoj proizvodnji, 1 izvršilac sa punim radnim vremenom
5. Stručni saradnik/ica za naučnu oblast Zdravstvena zaštita životinja, 4 izvršioca sa punim radnim vremenom

**Pojedinačni uslovi:**

Uvjeti koje kandidat treba da ispunjava za izbor u naučnonastavno zvanje asistent/ica **za poziciju pod rednim brojem 1** je završen odgovarajući ciklus studija sa najmanje 300 ECTS bodova(završen Veterinarski fakultet) sa najnižom prosječnom ocjenom 8 ili 3,5.

Uvjeti koje kandidat treba da ispunjava za izbor u naučnonastavno zvanje asistent/ica **za poziciju**  **pod rednim brojem 2** je završen odgovarajući ciklus studija sa najmanje 240 ECTS bodova (završen Prirodno – matematički fakultet – Odsjek za hemiju) sa najnižom prosječnom ocjenom 8 ili 3,5.

Uvjeti koje kandidat treba da ispunjava za izbor u naučnoistraživačko zvanje stručnog saradnika/ice **za pozicije pod rednim brojevima 3 i 5** su završen odgovarajući ciklus studija sa najmanje 300 ECTS bodova(završen Veterinarski fakultet) sa najnižom prosječnom ocjenom 8 ili 3,5, pokazane naučnoistraživačke sposobnosti.

Uvjeti koje kandidat treba da ispunjava za izbor u naučnoistraživačko zvanje stručnog saradnika/ice **za poziciju pod rednim brojem 4** je završen odgovarajući ciklus studija sa najmanje 240 ECTS bodova (završen Prirodno – matematički fakultet – Odsjek za hemiju) sa najnižom prosječnom ocjenom 8 ili 3,5, pokazane naučnoistraživačke sposobnosti.

**FAKULTET ZA UPRAVU U SARAJEVU – PRIDRUŽENA ČLANICA UNIVERZITETA U SARAJEVU – Igmanska ulica 40A, 71 320 Vogošća, kontakt telefon: 033 553 835**

1. Stručni saradnik/ica za naučnu oblast „Državno-pravna“, 1 izvršilac sa punim radnim vremenom

**Pojedinačni uslovi:**

Uvjeti koje kandidat treba da ispunjava za izbor u naučnoistraživačko zvanje stručnog saradnika su odgovarajuća visoka stručna sprema (najmanje 240 ECTS bodova) i sa najnižom prosječnom ocjenom 8 ili 3,5, pokazane naučnoistraživačke sposobnosti.

Uz **pisanu** prijavu na Konkurs, sa spiskom dostavljene dokumentacije, kandidati dostavljaju slijedeće dokumente i dokaze:

* Diplomu o završenoj odgovarajućoj visokoj stručnoj spremi u odnosu na poziciju na organizacionoj jedinici na koju se prijava odnosi **(VSS)** **ili Diplome o završenom I i II ciklusu, odnosno integriranom studiju sa Dodatkom diplomi** - original ili ovjerenu fotokopiju;
* Uvjerenje o položenim ispitima sa ocjenama iz pojedinih predmeta **za** **VSS** - original ili ovjerenu fotokopiju;
* Prijevod/i inostranih diplome/a – original/e ili ovjerenu/e fotokopiju/e**;**
* Rješenje/a o priznavanju inostrane visokoškolske kvalifikacije ako je stečena u inostranstvu ili potvrdu da je postupak u toku – original/e ili ovjerenu/e fotokopiju/e;
* Biografiju (CV) u elektronskoj i printanoj formi;
* Izvod iz matične knjige rođenih – original ili ovjerenu fotokopiju;
* Uvjerenje o državljanstvu – original ili ovjerenu fotokopiju;
* **Uvjerenje da se nalazi na evidenciji nezaposlenih u nadležnim službama za zapošljavanje u Federaciji Bosne i Hercegovine;**
* Dokaz o iskazanim naučnoistraživačkim sposobnostima i uspjesima (za pozicije stručnog saradnika obavezno);
* Podatke i dokaze o nagradama i priznanjima u vezi sa odgovarajućom oblasti, kao i ostale dokaze ukoliko ih posjeduju;

Ostalu dokumentaciju kojom kandidat dokazuje da ispunjava uvjete za izbor u naučnonastavno zvanje asistent i naučnoistraživačko zvanje stručni saradnik u skladu sa Zakonom o visokom obrazovanju, Zakonom o naučnoistraživačkoj djelatnosti i Statutom Univerziteta u Sarajevu;

Kandidati koji budu izabrani zasnivaju radni odnos u skladu sa Odlukom o izboru Senata Univerziteta u Sarajevu.

Kandidati koji budu izabrani dužni su dostaviti Uvjerenje da protiv njih nije potvrđena optužnica kod nadležnog Općinskog i Kantonalnog suda i Uvjerenje o zdravstvenom stanju i radnoj sposobnosti.

**Za sve dodatne informacije i pitanja zainteresirani kandidati mogu se obratiti na kontakt telefon organizacione jedinice, naznačen u Konkursu.**

**Konkurs ostaje otvoren do 1.8.2022. godine.**

**Prijave na Konkurs dostavljaju se lično ili putem pošte na adrese organizacionih jedinica na koje se prijava odnosi, uz naznaku „Prijava na Konkurs“ i naznaku pozicije naučnonastavnog ili naučnoistraživačkog zvanja za koje se prijavljuje.**

**Neblagovremene i nepotpune prijave neće se razmatrati.**